Flagg vun Finnland

De Flagg vun Finnland wiest en blau skandinavisch Krüüz up witten Achtergrund. Neben de amtlich Beteeken „Flagg vun Finnland“ (finnsch Suomen lippu, sweedsch: Finlands flagga) is ok de volksdömlich Beteeken siniristilippu („Blaukrüüzflagg“) begäng. 

Se wurr per Gesett an' 29. Mai 1918 as offiziell Symbol vun Finnland inführt.

Dat wurrd tüschen de „allgemeen Natschonalflagg“ un de vun staatlich Inrichtungen bruukt Staatsflagg ünnerscheed.

 Beschrieven un Bedüüden 
miniatur| Längenverhältnisse vun de Flagg vun Finnland

De Börgerlich un Hannelsflagg is de Grundlaag vun all Versionen vun de Natschonalflagg. Se is rechteckig. En blau Krüüz deelt de Flagg in veer Rechtecke. De gesamte Flach is 11 Maateenheiten hooch un 18 Maateenheiten lang. De Breedt vun dat Krüüz bedrocht 3 Maateenheiten. De binneren Felder sünd 5 Maateenheiten lang, de buteren 10.

Dat Blau vun dat Krüüz steiht för de finnischen Seen, de witt Grundflach för den Schnee.

Anfangs wurrn de Farven vun de Flagg mit Hüöp vun Musterstoffen fastsett. Hüüd hemm sück aber de Definitschoon dör dat CIE-Normvalenzsystem, dat sweedsch NCS Natural Colour System un dat Pantone Matching System (PMS) disse herkömmlich Methood aflööst.

De Farven sünd as folgt defineert:
 Nah PMS:
 Blau: 294C
 Root: 186C
 Geel: 123C

 Utgahnd vun de textilbetrucken pantonen Farven könnt näherungswies folgen CMYK afleit wurrn. Se sünd nich Bestanddeel vun de offiziell Definitschoon:
 Blau: C = 100 %; M = 56 %; Y = 0 %; K = 18,5 %
 Root: C = 0 %; M = 91 %; Y = 76 %; K = 6 %
 Geel: C = 0 %; M = 30,5 %; Y = 94 %; K = 0 %

 Historie 
Finnland weer lang Tiet en Deel vun Sweden un dornah hörr dat Land to dat Russisch Kaiserriek. As dat Land 1917 vun Russland unafhängig wurr, hett man sück en eegen Natschonalflagg geven, de de Unafhängigkeit vun Finnlands symboliseeren sull. Se wurr vun de  Künstlern Eero Snellman un Bruno Tuukkanen entworfen. Dat hüüd bruukt Staatswappen un dat up de Präsidentenflagg dorstellt Freeheitskrüüz stammen vun Olof Eriksson.

De Flagg vun Finnland foot as meest all skandinavisch Flaggen up den  Danebrog, de de Sage nah all 1219 eerstmals dat skandinavisch Krüüz bruuk. Hüüd führ all fiev Staaten en Flagg mit dat Krüüz. En anner beteeken is „Krüüz vun den Norden“ in Analogie to dat Krüüz vun den Süden, dat faken up Flaggen vun Staaten vun de Süüdhalfkugel bruukt wurrd. Sogor de Normandie in Frankriek führt dat skandinavisch Krüüz as Flagg.

 Staatsflagg 
miniatur|10:18  Staatsflagg vun Finnland

De Staatsflagg is ahn Utnahm de staatlichen Institutschonen vörbehollen.

In hör rechteckigen Form entspreckt de Staatsflagg vun dat Land in' Prinzip de Natschonalflagg, wiest aber in de Midden vun dat Krüüz tosätzlich dat finnisch Wappen up en root, quadratisch Achtergrund. Tüschen den rooden Achtergrund un den blau Krüüz gefind sück en dünn geel Rand (3/40 Maateenheiten breet).

De rechteckig Staatsflagg wurrd vun staatlich Inrichtungen as dat Parlament, de Regeeren, Gerichten, diplomaatsch Vertretungen in' Utland un staatlichen Hoochscholen bruukt. Ferner kummt se up de staatlichen Schippsflotte to'n Insatz (to'n Bispeel up Iesbrekern).

 Kriegsflagg 
miniatur|11:19  Kriegsflagg vun Finnland

De tungförmige Kriegsflagg is en Maateenheit länger as de rechteckig Form un is up de den  Fahnenmast gegenöverliggen Siet dreefack spitz tosneeden. Se wurr vun de finnisch Armee bruukt. 

 Sünnerformen 
Dat finnisch Gesett sücht en Reeg vun vun Sünnerformen vun de finnisch Flagg vör.

 Präsidentenflagg 
miniatur|11:19 Präsidentenflagg vun Finnland

De Präsident vun de Republiek Finnland bruukt de Staatsflagg in Tungform, up de mastsiedig bövere Eck befind sück dat Freeheitskrüüz, dat en blau Tatzenkrüüz mit en geel Hakenkrüüz kombineert.

 Militärisch Sünnerformen 
Dree Sünnerformen vun de Flagg kommt in' militärischen Tosammenhang to'n Insatz. Se footen up de tungförmig Staatsflagg un ünnerscheeden sück jewiels dör dat in de mastsiedig bövere Eck anbrocht Symbol:

 Minister för't Verdeffenderen – twee bruun Gewehre vör twee överkrüüzt dorstellt geel Kanonenröhrs
 De Kommandant vun de Armee – bruungeel Marschallstaf un blaugeel Schwert över Krüüz mit en geel Kanonenröhr
 Kommandant vun de Marine – blau Ankervör twee överkrüüzt dorstellt geel Kanonenröhrs

 Freetietbööt 
Up Freetietbööt kann en Sünnerform vun de finnisch Flagg bruukt wurrn, bi de sück up dat blau Krüüz en dünn witt Krüüz (Breet 3/5 Maateenheiten) un up de mastsiedig böveren Eck dat Symbol vun den Bootsvereen befind.

 Gebruuk 
Mit de finnisch Flagg un hör Gebruuk sünd en ganze Reeg vun Traditschonen, Regeln un Gesetten verbunnen.

 Flaggendaag 
miniatur|Kriegsflagg in Helsinki in' Wind

In Finnland gifft dat sowohl offizielle as ok so nömmt inbörgert Flaggendaag.Sisääsiainministeriö: The days the Finnish flag is flownfinlex.fi: Förordning om flaggning med Finlands flagga 26. Mai 1978/383 (2 §)/Asetus liputuksesta Suomen lipulla 26. Mai 1978/383 (2 §)

Bi de offiziell Flaggendaag, de ok per Gesett fastleggt sünd, moot bi apenlich Gebäuden de finnisch Flagge uptrucken wurrn. Dat bedraapt de folgen Daag:
 28. Februar – Kalevalan päivä/Kalevadagen, Dag vun de finnisch Kultur
 1. Mai – vappu/första maj, Dag vun de finnisch Arbeit
 der zweite Sonntag im Mai – Moderdag
 4. Juni – puolustusvoimain lippujuhlan päivä/försvarets fanfest, Dag vun dat Flaggenfest vun de  Armee
 de Saterdag tüschen den 20. Juni un den 26. Juni vun en Johr – Juhannus, Mittsömmerfest un Suomen lipun päivä/Finlands flaggas dag, Dag vun de finnisch Flagg
 6. Dezember – itsenäisyyspäivä/självständighetsdagen, Unafhängigkeitsdag
 Daag, an de natschonale oder kommunale Wahlen as ok Europawahlen stattfinnen oder Volksafstimmungen in dat ganze Land afhollen wurrn
 de Dag, an de de Präsident vun de Republiek Finnland in't Amt inführt wurrd

Tosätzlich is dat Bruuk, ok an de inbörgert Flaggendaag de finnisch Flaag uptotrecken, dat is aber kien Plicht. Dorvan sünd de folgen Daag bedrapen:
 5. Februar – J. L. Runebergin päivä/Runebergsdagen, Johan-Ludvig-Runeberg-Dag
 19. März –  Minna Canthin päivä/Minna Canthdagen, Minna-Canth-Dag – Dag vun de Gliekberechtigung
 9. April – Mikael Agricolan päivä/Mikael Agricoladagen, Mikael-Agricola-Dag vun de finnisch Spraak
 27. April – kansallinen veteraanipäivä/nationella veterandagen, Natschonaler Veteranendag
 12. Mai – J. V. Snellmanin päivä/Snellmansdagen, Dag vun de finnisch Kultur
 de darte Sönndag in' Mai – Gedenkdag för de Gefallenen
 6. Juli – Eino Leinon päivä/Eino Leinodagen, Eino-Leino-Dag, Dag vun de  Dichtung un den Sömmer
 10. Oktober – Aleksis Kiven päivä/Aleksis Kividagen, Aleksis-Kivi-Dag, Dag vun de finnisch Literatur
 24. Oktober – Yhdistyneiden Kansakuntien päivä/FN-dagen, UNO-Dag
 6. November – ruotsalaisuuden päivä/svenska dagen, Dag vun de sweedsch Kultur
 der zweite Sonntag im November – Vaderdag
 8. Dezember – Jean Sibeliuksen päivä/Jean Sibeliusdagen, Jean-Sibelius-Dag, Dag vun de finnisch Musik (siet 2011)

För de Samen un Åländer gifft dat tosätzlich eegen Flaagendaag för deren offizielle Flaggen.

 Regeln to de Beflaggung 

Jeder Finne hett dat Recht, de finnisch Flagge to hissen, wenn he dat för angebrocht hollt. Private Anlässe, to de faken de Fahn uptrucken wurrd, sünd to'n Bispeel Hochtieden, Gebortsdaag, de Ehrung vun besünner Gäste oder Abiturfiern. Bi Doodsfällen wurrd halfmast flaggt.Sisääsiainministeriö: Flying the Finnish flag

De Flaggendaag per Gesett sünd för staatliche un kommunale Inrichtungen verbindlich un ok an de inbörgert Daag wurrd vun de flaggt. De meest Privatlüüd hissen an disse Daag ebenfalls de Fahnen; in Wohnblocks oder -siedlungen wurrd dat meest vun den Huusmeester oder Huusmeesterdeenst maakt.

De Natschonalflagg wurrd mörgens um 8 Uhr hisst un bi Sünnenünnergang afnommen – allerdings nich later as 21 Uhr. Dat gifft dree Utnahmen vun disse Regel:Sisääsiainministeriö: Times of day the flag should be flownfinlex.fi: Förordning om flaggning med Finlands flagga 26.Mai 1978/383 (4 §)/Asetus liputuksesta Suomen lipulla 26. Mai 1978/383 (4 §)
 an den Dag vun de finnisch Flagg wurrd de Fahn an' Vöravend vun dat Mittsömmerfest um 18 Uhr hisst un eerst an den Dag vun dat Mittsömmerfest um 21 Uhr afnommen
 an den Unafhängigkeitstag end de Beflaggung um 20 Uhr
 an Wahdaag, an de de Wahllokale bit nah Sünnenünnergang apen sünd, end de Beflaggung um 20 Uhr

Dat Inhollen vun disse Tieden is blots för de apenlich Inrichtungen vun den Staat un de Kommunen verbindlich; se hörrt aber to'n gooden Stil un wurrd dorum in de Regel ok vun Privatpersonen nipp un nau beacht.

 Vernichtung 

En finnisch Fahn is in' Bedarfsfall dör Verbrennen to entsörgen oder in so lütt Deelen to snieden, dat se nich mehr as Flagg to erkennen is un denn nah Mögelkeit up mehrere Malen verdeelt in den Restmüll to geven.

 Wat ünner Straaf steiht 

Well
 de finnisch Flagg apenlich beschädigt,
 se unehrwürdig bruukt oder
 en apenlich sichtbar Flagg ahn Erloovnis entfernt, maakt sück de Entweehn vun de finnisch Flagg (Suomen lipun häpäiseminen/skymfande av Finlands flagga) schuldig.finlex.fi: Laki Suomen lipusta 26. Mai 1978/380, 8 §

Wel
 unberechtigt de Präsidentenflagg oder en anner Staatsflagg bruukt,
 en Flagg bruukt, de nich regelgemaatig Tosatzteeken drocht oder 
 en Flagg as finnisch Flagge verköfft, de vun de Farven oder Afmeeten nich den Gesetten un  Verordnungen entspreckt, maakt sück den Verstööten gegen de Regeln över de finnisch Flagg schuldig.

 Wiedere in Finnland bruukt Flaggen 

Folgend Flaggen kommen neben de Flagg vun Finnland regional oder to bestimmt Anlaaten to'n Insatz:
 Flagg vun Åland
 Flagg vun de Sami
 Flagg vun de Finnlandsweden
 Europaflagg

 Weblenken 

 Informatschonen to de Flagg up de Websteed vun de finnischen Präsidentin (engelsch)
 Flaggengesett (finnisch Version/sweedsch Version)
 Flaggenverordnung (finnisch Version/sweedsch Version)
 Beschluss des Staatsrats (Kabinett) zur Farbgebung der finnischen Flaggen (finnische Version/sweedsch Version)
 Flags of the World – Finland (engelsch)
 Afbillen vun de Präsidentenflagg mit dat Freeheitskrüüz

Enkeld Nahwiesen 

Finnland
Kategorie:Finnland